CPF เชื่อมั่น Q3/63 แข็งแกร่ง
มีการวิเคราะห์กันว่า CPF จะสามารถทำผลงาน Q3/63 ได้อย่างแข็งแกร่ง โดยคาดกำไรสุทธิเติบโตราว 6,900 ล้านบาท ซึ่งจะสูงเป็นประวัติการณ์
มีการวิเคราะห์กันว่า CPF จะสามารถทำผลงาน Q3/63 ได้อย่างแข็งแกร่ง โดยคาดกำไรสุทธิเติบโตราว 6,900 ล้านบาท ซึ่งจะสูงเป็นประวัติการณ์
16 ต.ค. 2563

คุณค่าบริษัท
มีการวิเคราะห์กันว่า บริษัท เจริญโภคภัณฑ์อาหาร จำกัด (มหาชน) หรือ CPF จะสามารถทำผลการดำเนินงานในช่วงไตรมาส 3 ปี 2563 ได้อย่างแข็งแกร่ง โดยคาดกำไรสุทธิเติบโตราว 6,900 ล้านบาท ซึ่งจะสูงเป็นประวัติการณ์ เพิ่มขึ้น 15% จากไตรมาสก่อน และ 16% จากงวดเดียวกันของปีก่อน
หากไม่รวมรายการกำไรจากสินทรัพย์ชีวภาพประมาณ 950 ล้านบาท ทาง CPF จะมีกำไรปกติเกือบ 6,000 ล้านบาท เพิ่มขึ้น 108% จากงวดเดียวกันของปีก่อน และ 41% จากไตรมาสก่อน
สืบเนื่องจากกำไรปกติที่เพิ่มขึ้นจากธุรกิจสุกรและไก่ในไทยฟื้นตัวขึ้น เช่นเดียวกับธุรกิจสุกรในเวียดนามยังอยู่ในระดับสูงต่อเนื่อง
ขณะที่ต้นทุนวัตถุดิบกากถั่วเหลืองที่ปรับสูงขึ้นในปัจจุบันไม่ได้ส่งผลกระทบต่อทางด้าน CPF มากนัก เนื่องจากได้มีการทำสัญญาซื้อกากถั่วเหลืองล่วงหน้าไปถึงต้นปี 2564 แล้ว ส่งผลให้อัตรากำไรขั้นต้นในช่วงไตรมาส 3 ปี 2563 ปรับขึ้นมาอยู่ที่ 18.5% หากเทียบกับไตรมาส 3/2562 ที่ 13.5% และในไตรมาสก่อนหน้าที่ 18.1%
ประกอบกับผลประกอบการไตรมาส 3 ปี 2563 ที่มีแนวโน้มดีขึ้นจากงวดเดียวกันของปีก่อน และจากไตรมาสก่อน จากภาคร้านอาหาร โรงแรมและการจัดเลี้ยง กลับมาเปิดให้บริการหลังจากโควิด-19 ผ่อนคลายลง พร้อมกับคาดราคาหมูเวียดนามยังอยู่ในระดับสูงในระดับ 78,000 VND/kg. เพิ่มขึ้น 103% จากงวดเดียวกันของปีก่อน และเพิ่มขึ้น 8% จากไตรมาสก่อน
ทั้งนี้ อุปทานยังคงอยู่ในระดับต่ำและอุปทานใหม่ยังไม่สามารถกลับเข้ามาได้ง่ายจากการที่ต้องมีการลงทุนและพัฒนาด้านชีวอนามัยและคาดว่าอาจจะใช้เวลาประมาณ 2 ปีที่จะกลับมาในระดับก่อนที่จะประสบปัญหา African swine ส่งผลดีต่อ CPF ซึ่งมีรายได้จากเวียดนามประมาณ 16-20% ของยอดขาย
นอกจากนี้ปรับประมาณการกำไรสุทธิในปี 2563 เพิ่มขึ้น 21% อยู่ที่ 2.3 หมื่นล้านบาท  เพิ่มขึ้น 27% จากงวดเดียวกันของปีก่อน (และปรับเพิ่มกำไรปกติ 24% ที่ 2 หมื่นล้านบาท เพิ่มขึ้น 62% จากงวดเดียวกันของปีก่อน) ในไตรมาส 2/2563 บริษัทได้รับผลกระทบมากจากการปิดตัวของภาคโรงแรมห้างสรรพสินค้าและร้านอาหาร หลังจากนั้นกลับมาดีขึ้นในไตรมาสสาม โดยได้ประโยชน์จากคู่แข่งขันในต่างประเทศประสบปัญหาจากการติดโควิด-19
อีกทั้งราคาหมูและไก่ในประเทศไทยเริ่มปรับตัวดีขึ้นมาเพราะการผ่อนคลายการ lock down จากความต้องการจากภาคร้านอาหารและโรงแรมที่ฟื้นตัวขึ้น ปรับราคาหมูในประเทศขึ้นมาที่ 79 บาทต่อกก. เพิ่มขึ้น 18% จากไตรมาสก่อนถึงปัจจุบัน (สูงกว่าที่มองทั้งปีเดิมที่มอง 69 บาทต่อกก.) ปรับราคาไก่ขึ้นมาอยู่ที่ 35 บาทต่อกก. เพิ่มขึ้น 6% จากไตรมาสก่อนถึงปัจจุบัน (สูงกว่าที่มองเดิมทั้งปีที่ 34 บาทต่อกก.) และปรับอัตรากำไรจาก 16% เป็น 17%
พร้อมกับประเมินในปี 2564 คาดได้ประโยชน์จากการลงทุนในประเทศจีน จากการขยายธุรกิจหมูรองรับวัตถุดิบอาหารสัตว์ในจีนรวมถึงราคาปศุสัตว์ยังอยู่ในระดับสูง ส่งผลให้ปรับอัตรากำไรขึ้นจากเดิมที่ 15% มาอยู่ที่ 17%
สุดท้ายทางบล.เคทีบี (ประเทศไทย) มองยังเป็นบวก ให้คำแนะนำ “ซื้อ” ราคาเป้าหมาย 38.50 บาท
…
ผู้ถือหุ้นรายใหญ่
รายชื่อกรรมการ